Destral.net - Design, Beer & the Shenanigans of Kris Wilke In Vegas » Hot N Juicy
Posts Tagged ‘Hot N Juicy’ Niekie van den Berg speel Afrikaners af teen bruines – praag.co.za
Net ŉ kort voetnota oor Niekie van den Berg wat in vandag se Beeld dit nodig gevind het om Afrikaners sleg te sê en af te speel teen bruin Afrikaanssprekendes. Dit is die diepte van kulturele denke en strategiese insig van hulle skadu-minister vir kultuur wat my ernstig laat wonder oor die DA se vermoë om ŉ billiker bedeling vir Afrikaners te bring as hulle miskien eendag sal regeer.
In Augustus was ek saam met ŉ afvaardiging van die ATR by die parlement om juis met die DA gesprek te voer oor hulle moedswillige verwaarlosing van Afrikaans. Dit was ŉ erg flouerige vergadering wat maande later nog niks opgelewer het, anders as ŉ lekker ete. Die humor van die dag was toe daar oor en weer gestry is oor wie het nou “agter die skerms” die grootste bydrae gelewer om die swakkerige talewet met die ANC te beding.
In die vergadering het ek teenoor die voorsitter die opmerking gemaak dat kiesers meer verwag van die DA as blote partypolitiek. ŉ Party wat skadu-ministers aanstel en eendag die land wil regeer behoort in woorde, dade en beleid te kan toon watter alternatiewe regering hulle vir Suid-Afrikaanse burgers bied. Na hierdie tweede Afrikanerblaps in een jaar dink ek die DA gaan nie vir ŉ minderheid soos die Afrikaner ŉ beter bedeling bied nie. Ironies genoeg is dit hierdie mense wat die skadu-minister so lelik vloek oor die foon wat die meeste vir hom stem.
Op ŉ ander plek in vandag se Beeld is daar ŉ mooi artikel waar Tutu in Swellendam gesê het Afrikaners is wonderlike mense. Dit is seker die verskil tussen ŉ staatsman en ŉ politikus.
Skrywer Dan RoodtGepubliseer op 24 Oktober 2013 24 Oktober 2013 Kategorieë Briewe, MeningsSleutelwoord ATR, DA, Danie Langner, FAK, Niekie van den Berg
Vorige Vorige artikel: Bizos roskam Duncan Scott oor Marikana-slagting
Volgende Volgende artikel: ‘Merkel moet meeluistering as ‘n kompliment beskou’